# Bagdad

### Wikipedia

Bagdadin ilmastodiagrammi
Bagdadilainen moskeija

Bagdad (بغداد) on Irakin pääkaupunki, joka sijaitsee Tigris-joen rannalla. Se on Teheranin jälkeen toiseksi suurin kaupunki Lounais-Aasiassa. Bagdadin asukasluvuksi arvioitiin 5 772 000 vuonna 2003.

## [muokkaa] Historiaa

Bagdadin perusti abbasidikalifi al-Mansur Tigris-joen länsirannalle joskus vuosien 762 ja 767 välillä sen jälkeen kun abbasidit olivat lyöneet umaijadit ja julistautuneet kalifeiksi. Kaupunki rakennettiin luultavasti vanhan persialaisen kylän paikalle. Kaupunki korvasi Damaskoksen islamilaisen maailman pääkaupunkina. 800-luvun Bagdad on monen Tuhannen ja yhden yön tarinan tapahtumapaikka.

Kaupunki säilyi islamilaisen maailman poliittisena ja kulttuurisena keskuksena aina 10. helmikuuta 1258 asti, jolloin mongolit valtasivat sen. Hülegü-kaanin johtamat joukot teurastivat jopa satoja tuhansia kaupunkilaisia, joukossa kalifi al-Mustasim, ja tuhosivat lukuisia sen rakennuksia. Bagdadin tuho merkitsi käytännössä myös abbasidien kalifaatin loppua.

Persian mongolihallitsijat hallitsivat Bagdadia, kunnes 1401 Timur Lenk tuhosi kaupunkia. Sen jälkeen kaupunki oli turkmeenidynastioiden alueellinen pääkaupunki aina vuoteen 1534, jolloin ottomaanit valtasivat sen.

Bagdad säilyi ottomaanihallinnassa aina vuoteen 1921, jolloin brittien valvonnassa perustettiin Irakin kuningaskunta. Maa sai muodollisen itsenäisyyden 1932 ja täydellisen itsenäisyyden 1946. Kaupungin väkiluku kasvoi noin 145 000:sta vuonna 1900 580 000:en vuonna 1950. 1970-luvulla kaupunki vaurastui öljyn hinnannousun ansiosta ja paljon modernia infrastruktuuria rakennettiin.

Iranin ja Irakin välinen sota 1980-luvulla oli vaikeaa aikaa kaupungille: rahaa tarvittiin armeijan ylläpitoon ja tuhansia asukkaita kuoli. Iran laukaisi useita ohjuksia Bagdadiin. Ne eivät aiheuttaneet kovinkaan huomattavia tuhoja.

Persianlahden sota 1991 aiheutti kaupungille suuria vaurioita. Erityisesti tiet, kadut, sähkönsiirto- ja viemäröintijärjestelmät kärsivät. Presidentti George Bush päätti kuitenkin olla valtaamatta kaupunkia — ja näin ollen jättäen Saddam Hussein valtaan — luultavasti peläten suurta siviiliuhrien määrää, jonka hyökkäys olisi aiheuttanut.

## [muokkaa] Irakin sodan 2003 jälkeen

Bagdadia pommitettiin voimakkaasti Irakin sodassa maalis-huhtikuussa 2003. Suurta vahinkoa kaupungille aiheutti myös sotaa seurannut ryöstely. Saddam Husseinin kukistumisen jälkeen kaupungin koillinen Saddam Cityn pääosin köyhien šiiojen asuinalue nimettiin uudestaan Sadr Cityksi Husseinin hallinnon aikana surmatun šiaalaisen uskonnollisen johtajan mukaan. Tämä kaupunginosa on ollut myös Muqtada al-Sadrin Mahdin armeijan tukialuetta.

Yhdysvaltain miehitettyä Bagdadin lähelle kaupungin keskustaa muodostettiin n. 10 neliökilometrin suuruinen rajattu Green Zone jonne on pääsy lähinnä vain Yhdysvaltain johtaman koalition tai Irakin uuden hallinnon palveluksessa olevilla. Tälla alueella sijaitsee mm. Yhdysvaltain suurlähetystö ja Irakin parlamentin kokoustilat. Yhdysvaltain armeija on sulkenut useat Tigrisin yli menevät sillat ja kulku kaupungin itä- ja länsiosien välillä on lähes mahdotonta.

19. elokuuta 2003 autopommi tuhosi Canal-hotellin, joka toimi YK:n päämajana, surmaten ainakin 24 ihmistä. Tämä oli eräänläinen alkupiste järjestäytyneelle väkivallalle Irakissa.

Bagdadista on tullut myös eräs USA:n vastaisen sissitoiminnan keskuksia. Kaupungissa on kidnapattu ja surmattu useita länsimaisia toimittajia ja liikemiehiä. Erityisesti Haifa-kadun aluetta on pidetty "Ykseys ja pyhä sota" (Irakin Al-Qaida)-järjestön pesäpaikkana. Kaupungissa on tapettu vuoden 2006 aikana yli 1000 ihmistä kuukaudessa. Kymmeniä, jopa yli sata henkeä vaatineet pommi-iskut ovat viikoittaisia.

Noin tuhat pyhiinvaeltajaa sai 31. elokuuta 2005 surmansa shiialaisten pyhiinvaeltajien keskuudessa syntyneessä paniikkissa. 14. syyskuuta 2005 oli kaupungissa useita pommi-iskuja, jotka surmasivat ainakin yli 150.

Marraskuun alussa 2006 šiiat ovat saaneet suuren osan kaupungista hallintaansa. Kaupunki on jakaantunut noin tusinaan eri aseellisten ryhmien hallitsemaan osaan. Sunnit ovat puolestaan pitäneet pitkään hallussaan Bagdadista länteen Jordaniaan ja itään Diyalaan johtavia teitä ja ovat pyrkineet systemaattisesti saamaan haltuunsa myös kaupungista pohjoiseen ja etelään johtavia teitä. Osassa kaupunkia on koettu ruokapulaa.[1]

## [muokkaa] Lähteet

1. ↑ Independent 1.11.2006[1]

Haettu osoitteesta http://fi.wikipedia.org../../../b/a/g/Bagdad.html

Luokka: Bagdad

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- ܕܥܒܪܸܝܛ
- Azərbaycan
- Bahasa Indonesia
- བོད་ཡིག
- Bosanski
- Български
- Català
- Česky
- Dansk
- Deutsch
- Eesti
- English
- Español
- Esperanto
- فارسی
- Français
- Galego
- 한국어
- Հայերեն
- Hrvatski
- Ido
- Íslenska
- Italiano
- עברית
- Kurdî / كوردي
- Latina
- Lietuvių
- Magyar
- Македонски
- मराठी
- Nederlands
- 日本語
- Norsk (bokmål)
- Norsk (nynorsk)
- Occitan
- Plattdüütsch
- Polski
- Português
- Română
- Русский
- Sicilianu
- Simple English
- Slovenčina
- Slovenščina
- Српски / Srpski
- Srpskohrvatski / Српскохрватски
- Svenska
- Tagalog
- தமிழ்
- Tiếng Việt
- Тоҷикӣ
- Türkçe
- Українська
- Volapük
- 中文